# Psoriasi

La psoriasi (del grec ψώρα, sarna) és una malaltia autoimmunitària genètica crònica de la pell que produeix lesions escatoses, engruixides i inflamades. Afecta per igual els dos sexes. No és una malaltia contagiosa i s'estima que afecta a prop del 2% de la població amb una àmplia variabilitat clínica i evolutiva.
La causa de la psoriasi no és encara coneguda, encara que el seu origen sembla autoimmune. Se sap que respon a un trastorn bioquímic i immune. No és causada per cap agent microbià (bacteri, virus, fong) ni paràsit. Hi ha factors hereditaris que predisposen a la psoriasi. Les situacions d'estrès emocional, una mala dieta, l'obesitat i el sedentarisme agreugen aquesta malaltia.
La psoriasi sol aparèixer entre els 15 i 35 anys, si bé pot aparèixer a qualsevol edat. La seua extensió i gravetat és molt variable d'una persona a una altra i en el temps. Actualment hi ha molts tractaments que blanquegen la psoriasi, és a dir, disminueixen o fan desaparèixer els símptomes encara que no la curen. Aquesta malaltia es pot classificar en funció de l'àrea de pell afectada i de les àrees afectades en lleu, moderada o severa.

## Zones de la pell afectades

La psoriasi pot afectar colzes, genolls, esquena, tòrax, abdomen, cames, braços, mans, peus, cara, cuir cabellut, orelles, ungles i genitals.

## Tipus de psoriasi
### Psoriasi en plaques

Lesions amb formació simètrica de plaques enrogides recobertes d'escates de color blanc-platejades de l'epidermis. És la més comuna. D'aparició per qualsevol zona de la pell, especialment genolls, colzes, i cuir cabellut. Té tendència a recidivar, mesos després d'haver-se guarit, en el mateix lloc d'inici. El signe d'Auspitz és característic, però no exclusiu, d'aquesta mena de psoriasi. Fou descrit pel dermatòleg alemany Heinrich Auspitz (1835-1886) l'any 1883. Consisteix en l'aparició de petits punts sagnants cutanis al treure les escates superficials.

### Psoriasi guttata o de gotes

Psoriasi en forma de gotes o punts petits. Es pot produir després de patir una infecció estreptocòccica o de les vies respiratòries superiors a causa d'un virus, ja sigui un procés gripal o un refredat. Es dona amb més freqüència en infants i joves, acostumant a tenir un bon pronòstic, ja que sol desaparèixer. D'aparició en braços, cames i tronc.

### Psoriasi pustulosa

Lesions que pareixen grans de pus, sense ser infeccioses, apareixen en la pell. Els brots de psoriasi pustulosa poden ser desencadenats per medicaments, infeccions, estrès o l'exposició a certs productes químics.

### Psoriasi invertida o de plecs

Psoriasi que, a diferència de la psoriasi de plaques, afecta plecs de la pell, com les aixelles, engonals, genitals, etc. També apareix en la planta dels peus i les palmes de les mans.

### Psoriasi del cuir cabellut

Psoriasi que afecta tot el cuir cabellut, formant plaques de color blanc. Causa moltes picors i dolor.

### Psoriasi artropàtica

Una forma d'artritis relacionada amb la psoriasi. Encara que afecta un percentatge baix d'afectats de psoriasis els seus efectes són més invalidants. És molt important tractar-la amb el reumatòleg. Alguns medicaments per a la psoriasi com el metotrexat són efectius tant per a les plaques com per a l'artritis psoriàsica.

## Efectes en la qualitat de vida

Pot suposar una minva en la qualitat de vida de les persones afectades degut als símptomes com les lesions cutànies o pruïja.

## Causes

No s'ha descobert una causa concreta. L'existència de diferents factors hereditaris està demostrada, encara que no és un únic gen defectuós, sinó una combinació d'ells, amb la qual cosa és considerada una malaltia poligènica, i això explica que la psoriasi sigui tan variable d'una persona a una altra.
En alguns casos es coneix la causa que desencadena un brot de psoriasi. Pot ser l'estrès, algunes vacunes contra la malària, infeccions per estreptococs.
Alguns factors que la poden agreujar, recordant que varien per a cada persona. S'han descrit l'estrès, l'alcohol, diversos aliments, alguns medicaments, traumatismes sobre la pell (fenomen de Köbner) com ferides o cremades, l'exposició directa de la pell a productes químics de neteja, etc.

## Tractaments

Des de fa segles se sap que la psoriasi millora:
* Prenent el sol amb moderació (evitar les hores centrals del dia), ja que els rajos ultraviolats tenen acció antiinflamatòria.
* Prenent banys en la platja, pel fet que els ions i sals que conté l'aigua del mar presenten propietats curatives de la pell.
* Prenent banys en certs fangs i fangs medicinals.
* Amb algun producte hidratant: ajuden a mitigar els efectes de sequedat i irritació amb què cursa la psoriasi. No curen la psoriasi. Es poden aplicar en forma d'olis, cremes, pomades o gels.

### Tractaments tòpics

Són aquells que s'apliquen sobre la pell, sovint en pomades. Tenen menys efectes secundaris que els tractaments sistèmics, però els seus resultats poden no satisfer el pacient.

#### Emol·lients i queratolítics

Utilitzats com a adjuvants als altres tractaments, s'utilitzen per a hidratar, evitar l'aparició de fissures i eliminar escates. No s'han d'aplicar als plecs. Sol utilitzar-se vaselina salicílica al 2-5%.

#### Glucocorticoides

Es classifiquen en glucocorticoides de potència baixa, mitjana, alta i molt alta. Els seus efectes secundaris són proporcionals a la seua potència. A les zones piloses s'utilitzen en forma de loció i a les més queratinitzades en forma d'ungüent. Entre els més utilitzats hi ha la betametasona (Celestoderm, Diproderm). És un dels tractaments més usats. En la cara i els plecs s'han d'utilitzar de baixa potència o menys nombre de vegades que a la resta del cos.
El seu ús excessiu pot empitjorar la psoriasi (aparició de rebrots). A més es presenta taquifilàxia (els receptors als corticoides se saturen i són necessàries majors dosis amb el temps). La seva aplicació abusiva pot portar a un aprimament de la pell, a l'aparició d'estries i fins i tot a la supressió a escala hormonal de l'eix hipotàlem-hipòfisi.
Hi ha glucocorticoides de presa oral, però no es recomanen, ja que l'efecte rebrot és major.

#### Derivats de la vitamina D

Impedeixen l'hiperproliferació dels queratinòcits de la pell. El seu ús abusiu o prolongat pot portar a hipercalcèmia sanguínia. A vegades es poden aplicar com a teràpia alternativa als corticoides o com complementària d'aquests. Exemple: calcipotriol (Daivonex, Cortcal, Winzora). Alguns productes porten incorporats tant un derivat de la vitamina D amb un glucocorticoide (calcipotriol/betametasona, així descrit, o com a Daivobet, Psotriol, Prenamid o Enstilar).

### Fototeràpia

L'exposició a la llum ultraviolada provinent del sol o a quantitats controlades de rajos ultraviolats artificials, UVA o UVB, són utilitzats en el tractament de la psoriasi. Existeixen làmpades de rajos UV de centres dermatològics i hospitals i altres d'ús personal. En tot cas, cal extremar les precaucions, limitar el temps d'exposició, la freqüència de repetició i evitar que la radiació abasti els ulls. És important que aquest tractament sigui dut a terme per un professional o bé assessorat molt directament per aquest.

#### PUVA

L'aplicació de rajos UVA artificials conjuntament amb un sensibilitzador natural de la pell, psoralèn, es coneix com a PUVA. El psoralèn bé s'ingereix (via sistèmica) o s'adhereix a la pell per immersió a banyeres amb una solució de psoralèn en aigua, prèviament a l'exposició de rajos UVA. L'aplicació de rajos UVA artificials en absència de psoralèn rarament produeix un efecte positiu. No s'ha d'abusar dels PUVA, a causa del perill que comporta el seu ús excessiu.

#### UVB

L'aplicació de rajos ultraviolats UVB, de banda estreta, de major energia que els UVA no requereix utilitzar psoralèn. Pel fet que els UVB tenen una longitud d'ona menor (és a dir més energètics) que els UVA, el risc de cremades i càncer de pell augmenta. No s'ha d'abusar dels UVB, a causa del perill que comporta el seu ús excessiu.

### Tractaments naturals

Per la psoriasi, també es recomanen sovint estades en zones on la naturalesa ha creat unes condicions ambientals favorables i amb un efecte terapèutic per a la millora de les molèsties que provoca aquesta malaltia. El més conegut és la zona de la Mar Morta, on es poden realitzar teràpies i viatges de salut per respirar aire pur i ric en sals. El sol, l'aigua i una alimentació sana també provoquen efectes molt positius.

### Tractaments sistèmics

Actuen sobre tot l'organisme. La duració és variable. Fan desaparèixer les lesions durant un major o menor temps. Solament indicats pels dermatòlegs. Solen presentar majors efectes secundaris que els tractaments tòpics, per la qual cosa es reserven per a casos de psoriasi greu. L'agressivitat depèn del tractament.
* Immunosupressors, per exemple la ciclosporina.
* Anticossos monoclonals: els que funcionen per bloqueig de molècules de superfície implicades en l'activació o migració de les cèl·lules inflamatòries i de mediadors proinflamatoris. Aprovats per la EMEA: efalizumab, etanercept, infliximab, adalimumab per al tractament de la psoriasi en plaques de moderada a severa de l'adult o quan el tractament sistèmic convencional no és prou efectiu o no es pot administrar per causa d'efectes adversos o contraindicacions.

## Referències

* ↑ Nair, PA; Badri, T «Psoriasis» (en anglès). StatPearls [Internet]. StatPearls Publishing LLC, 2020 Nov 20; NBK448194 (rev), pàgs: 8. PMID: 28846344 [Consulta: 10 juny 2021].
* ↑ Petronic-Rosic, V; Basko-Plluska, J «Psoriasis: Epidemiology, natural history and differential diagnosis» (en anglès). Psoriasis: Targets and Therapy, 2012 Set 11; 2, pp: 67-76. DOI: 10.2147/PTT.S24009. ISSN: 2230-326X [Consulta: 6 juny 2021].
* ↑ Elder, JT; Henseler, T; Christophers, E; Voorhees, JJ; Nair, RP «Of genes and antigens: the inheritance of psoriasis» (en anglès). J Invest Dermatol, 1994 Nov; 103 (Supl 5), pp: 150S-153S. DOI: 10.1111/1523-1747.ep12399486. ISSN: 1523-1747. PMID: 7963679 [Consulta: 6 juny 2021].
* ↑ Heller, MM; Lee, ES; Koo, JY «Stress as an influencing factor in psoriasis» (en anglès). Skin Therapy Lett, 2011 Maig; 16 (5), pp: 1-4. ISSN: 1201-5989. PMID: 21611682 [Consulta: 6 juny 2021].
* ↑ Pona, A; Haidari, W; Kolli, SS; Feldman, SR «Diet and psoriasis» (en anglès). Dermatol Online J, 2019 Feb 15; 25 (2), pp: 13030/qt1p37435s. ISSN: 1087-2108. PMID: 30865402 [Consulta: 6 juny 2021].
* ↑ Jensen, P; Skov, L «Psoriasis and Obesity» (en anglès). Dermatology, 2016; 232 (6), pp: 633-639. DOI: 10.1159/000455840. ISSN: 1421-9832. PMID: 28226326 [Consulta: 6 juny 2021].
* ↑ Custurone, P; Macca, L; Bertino, L; Di Mauro, B; et al «Mutual Influence of Psoriasis and Sport» (en anglès). Medicina (Kaunas), 2021 Feb 10; 57 (2), pp: 161. DOI: 10.3390/medicina57020161. PMC: 7916695. PMID: 33578921 [Consulta: 6 juny 2021].
* ↑ Manhart, R; Rich, P «Nail psoriasis» (en anglès). Clin Exp Rheumatol, 2015 Set-Oct; 33 (5 Supl 93), pp: S7-S13. ISSN: 0392-856X. PMID: 26472140 [Consulta: 19 juny 2021].
* ↑ Benezeder, T; Wolf, P «Resolution of plaque-type psoriasis: what is left behind (and reinitiates the disease)» (en anglès). Semin Immunopathol, 2019 Nov; 41 (6), pp: 633-644. DOI: 10.1007/s00281-019-00766-z. PMC: 6881414. PMID: 31673756 [Consulta: 19 juny 2021].
* ↑ Achenbach, RE «El signo de Auspitz» (en castellà). RAD, 2015 Oct-Des; 96 (4), pàgs: 7. ISSN: 1851-300X [Consulta: 6 juny 2021].
* ↑ Sabri, AA; Qayyum, MA «Psoriasis with Auspitz sign» (en anglès). CMAJ, 2006 Jul 4; 175 (1), pp: 31. DOI: 10.1503/cmaj.060423. PMC: 1482741. PMID: 16818903 [Consulta: 6 juny 2021].
* ↑ Cemeli Cano, M; Beltrán García, S «Psoriasis guttata asociada a dermatitis perianal estreptocócica» (en castellà). Rev Pediatr Aten Primaria, 2019 Gen-Mar; 21 (81), pp: 41-43. ISSN: 1139-7632 [Consulta: 5 juny 2021].
* ↑ Bachelez, H «Pustular Psoriasis: The Dawn of a New Era» (en anglès). Acta Derm Venereol, 2020 Gen 30; 100 (3), pp: adv00034. DOI: 10.2340/00015555-3388. ISSN: 1651-2057. PMID: 31971600 [Consulta: 6 juny 2021].
* ↑ Zampetti, A; Tiberi, S «Inverse psoriasis» (en anglès). Clin Med (Lond), 2015 Jun; 15 (3), pp: 311. DOI: 10.7861/clinmedicine.15-3-311. PMC: 4953126. PMID: 26031992 [Consulta: 6 juny 2021].
* ↑ Sola-Ortigosa, J; Sánchez-Regaña, M; Umbert-Millet, P «Psoriasis del cuero cabelludo» (en castellà). Actas Dermosifiliogr, 2009 Set; 100 (7), pp: 536-543. DOI: 10.1016/S0001-7310(09)71901-5. ISSN: 1578-2190. PMID: 19715638 [Consulta: 6 juny 2021].
* ↑ Sufka, P «Psoriatic Arthritis» (en anglès). Diseases & Conditions: American College of Rheumatology, 2019; Mar (rev), pàgs: 4 [Consulta: 6 juny 2021].
* ↑ Bhosle, MJ; Kulkarni, A; Feldman, SR; Balkrishnan, R «Quality of life in patients with psoriasis» (en anglès). Health Qual Life Outcomes, 2006 Jun 6; 4, pp: 35. DOI: 10.1186/1477-7525-4-35. PMC: 1501000. PMID: 16756666 [Consulta: 6 juny 2021].
* ↑ Ogawa, K; Okada, Y «The current landscape of psoriasis genetics in 2020» (en anglès). J Dermatol Sci, 2020 Jul; 99 (1), pp: 2-8. DOI: 10.1016/j.jdermsci.2020.05.008. ISSN: 1873-569X. PMID: 32536600 [Consulta: 6 juny 2021].
* ↑ Szentkereszty-Kovács, Z; Gáspár, K; Szegedi, A; Kemény, L; et al «Alcohol in Psoriasis-From Bench to Bedside» (en anglès). Int J Mol Sci, 2021 Maig 7; 22 (9), pp: 4987. DOI: 10.3390/ijms22094987. PMC: 8125812. PMID: 34067223 [Consulta: 10 juny 2021].
* ↑ Kanda, N; Hoashi, T; Saeki, H «Nutrition and Psoriasis» (en anglès). Int J Mol Sci, 2020 Jul 29; 21 (15), pp: 5405. DOI: 10.3390/ijms21155405. PMC: 7432353. PMID: 32751360 [Consulta: 10 juny 2021].
* ↑ Sánchez, DP; Sonthalia, S «Koebner Phenomenon» (en anglès). StatPearls [Internet]. StatPearls Publishing LLC, 2020 Des 1; NBK553108 (rev), pàgs: 5. PMID: 31971748 [Consulta: 5 juny 2021].
* ↑ Jacobi, A; Mayer, A; Augustin, M «Keratolytics and emollients and their role in the therapy of psoriasis: a systematic review» (en anglès). Dermatol Ther (Heidelb), 2015 Mar; 5 (1), pp: 1-18. DOI: 10.1007/s13555-015-0068-3. PMC: 4374065. PMID: 25604924 [Consulta: 23 juny 2021].
* 1 2 3 «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2025.
* ↑ DrugBank «Betamethasone» (en anglès). Canadian Institutes of Health Research/The Metabolomics Innovation Centre, 2021 Jun 5; DB00443 (rev), pàgs: 16 [Consulta: 6 juny 2021].
* ↑ Kopel, E; Levi, A; Harari, M; Ruzicka, T; Ingber, A «Effect of the Dead Sea climatotherapy for psoriasis on quality of life» (en anglès). Isr Med Assoc J, 2013 Feb; 15 (2), pp: 99-102. ISSN: 1565-1088. PMID: 23516771 [Consulta: 19 juny 2021].
* ↑ Katsimbri, P; Korakas, E; Kountouri, A; Ikonomidis, I; et al «The Effect of Antioxidant and Anti-Inflammatory Capacity of Diet on Psoriasis and Psoriatic Arthritis Phenotype: Nutrition as Therapeutic Tool?» (en anglès). Antioxidants (Basel), 2021 Gen 22; 10 (2), pp: 157. DOI: 10.3390/antiox10020157. PMC: 7912156. PMID: 33499118 [Consulta: 19 juny 2021].
* ↑ Martin, G; Young, M; Aldredge, L «Recommendations for Initiating Systemic Therapy in Patients with Psoriasis» (en anglès). J Clin Aesthet Dermatol, 2019 Abr; 12 (4), pp: 13-26. ISSN: 1941-2789. PMC: 6508485. PMID: 31119006 [Consulta: 23 juny 2021].
* ↑ Colombo, D; Di Pietro, A «Systemic Cyclosporin in the Treatment of Psoriasis» (en anglès). A:, Chap. 14 (Soung, J. Editor). InTechOpen, 2012; Feb 15, pàgs: 287-308. ISBN 978-953-307-878-6. DOI: 10.5772/27484 [Consulta: 10 juliol 2021].
* ↑ DrugBank «Efalizumab» (en anglès). Canadian Institutes of Health Research/The Metabolomics Innovation Centre, 2020 Abr 3; DB00095 (rev), pàgs: 5 [Consulta: 6 juny 2021].
* ↑ «Documento de consenso sobre la evaluación y el tratamiento de la psoriasis moderada/grave del Grupo Español de Psoriasis de la Academia Española de Dermatología y Venereología». [Consulta: 8 juliol 2012].

## Bibliografia

* Benáková, Nina. Phototherapy of psoriasis in the era of biologics: still in (en anglès). Acta Dermatovenerol Croat, 2011; 19 (3), pp: 195-205. ISSN 1330-027X PMID: 21933648 [Consulta: 10 juliol 2021].
* Rendon, Adriana; Schäkel, Knut. Psoriasis Pathogenesis and Treatment (en anglès). Int J Mol Sci, 2019 Mar 23; 20 (6), pp: 1475. PMID: 30909615. DOI 10.3390/ijms20061475 [Consulta: 10 juny 2021].
* Dand, Nick; Mahil, Satveer K.; Capon, Francesca; Smith, Catherine H.; et al Psoriasis and Genetics (en anglès). Acta Derm Venereol, 2020 Gen 30; 100 (3), pp: adv00030. PMID: 31971603. DOI 10.2340/00015555-3384 [Consulta: 10 juny 2021].
* Carrascosa, Jose Manuel; Theng, Colin; Thaçi, Diamant. Spotlight on Topical Long-Term Management of Plaque Psoriasis (en anglès). Clin Cosmet Investig Dermatol, 2020 Jul 29; 13, pp: 495-498. PMID: 32801825. DOI 10.2147/CCID.S254114 [Consulta: 2 juliol 2021].
* Brownstone, Nicholas D.; Hong, Julie; Mosca, Megan; Hadeler, Edward; et al. Biologic Treatments of Psoriasis: An Update for the Clinician (en anglès). Biologics, 2021 Feb 16; 15, pp: 39-51. PMID: 33623366. DOI 10.2147/BTT.S252578 [Consulta: 23 juny 2021].
* Monks, George; Rivera-Oyola, Ryan; Lebwohl, Mark. The Psoriasis Decision Tree (en anglès). J Clin Aesthet Dermatol, 2021 Abr; 14 (4), pp: 14-22. PMID: 34055182 ISSN 1941-2789 [Consulta: 10 juny 2021].
* Raharja, Antony; Mahil, Satveer K.; Barker, Jonathan N. Psoriasis: a brief overview (en anglès). Clin Med (Lond), 2021 Maig; 21 (3), pp: 170-173. PMID: 34001566. DOI 10.7861/clinmed.2021-0257 [Consulta: 10 juny 2021].

## Enllaços externs

* «Psoriasi». Canal Salut. Generalitat de Catalunya.
* Dermatologia.cat: Psoriasi
* Psoriasis: Signs, Symptoms, Causes, and Treatment Merck Manuals. 2019 Ag (anglès)
* PsorTREX2: An innovative keratinocyte-based therapy for psoriasis "la Caixa" Foundation. Caixa Research Projects; 2020 Des (anglès)
* Asociación de Pacientes de Psoriasis, Artritis Psoriásica y Familiares Accion psoriasis. 2021 Jun (castellà)